21/11/2018 | Administración LocalMunicipal
A Laracha
Bases para provisión de tres (3) postos de traballo funcionarios interinos de orientador/a-prospector/a laboral para a execución do proxecto “Impulsa Emprego A Laracha” 2018/2019

BASES PARA PROVISIÓN DE TRES (3) POSTOS DE TRABALLO FUNCIONARIOS INTERINOS DE ORIENTADOR/A-PROSPECTOR/A LABORAL PARA A EXECUCIÓN DO PROXECTO “IMPULSA EMPREGO A LARACHA” 2018/19 1. Obxecto da convocatoria. O obxecto desta convocatoria é a selección por procedemento de concurso-oposición, a tempo completo, baixo a modalidade de funcionarios interinos, polo periodo de doce meses, de tres (3) prazas de ORIENTADORES/AS-PROSPECTORES/AS LABORAIS para o Concello de A Laracha. O soldo é de 1.401,04 € brutos/mes, incluíndo, si procedese, a proporción de paga extra. Conforme establece o artigo 23 da lei de Función Pública de Galicia: (…) poderanse nomear funcionarios interios para, entre outras, as seguintes causas: c) La ejecución de programas de carácter temporal y de duración determinada que no respondan a necesidades permanentes de la Administración. El plazo máximo de duración de la interinidad se hará constar expresamente en el nombramiento y no podrá ser superior a tres años, ampliables hasta doce meses más si lo justificara la duración del correspondiente programa. Entre os/as tres traballadores/as e un/ha auxiliar administrativo/a desenvolverán o programa de carácter temporal “IMPULSA EMPREGO A LARACHA”, subvencionado pola Consellería de Economía, Emprego e Industria, mediante resolución de 26 de outubro de 2018 do Director Xeral de Orientación e Promoción Laboral, n.º Expte. TR332A/2018-36-0. Funcións dos/as orientadores/as- prospectores/as laboral:  Levar a cabo o proceso selectivo dos participantes no Programa “Impulsa Emprego A Laracha”  Asumir a xestión e execución técnica, económica e administrativa do proxecto, coa coordinación e supervisión do persoal técnico asignado polo Concello.  Desenvolver as accións de orientación e busca de emprego e o cronograma das mesmas.  Deseñar os itinerarios personalizados para a inserción laboral dos participantes do programa: Diagnose individualizada, coordinación e supervisión da execución dos itinerarios, control do alumnado participante.  Identificación as oportunidades de formación para o distintos itinerarios de inserción definidos para cada usuario, colaboración na busca de empresas para a realización das prácticas non laborais e para a inserción laboral, derivadas dos programas formativos.  Planificar, impartir e guiar actuacións individuais e grupáis de asesoramento e formación transversal dos/as participantes (obradoiros, dinámicas, sesións de adestramento en técnicas, habilidades e destrezas para a busca de emprego), no seu caso.  Deseñar e desenvolver un programa de prospección do mercado laboral da contorna, captación de ofertas de emprego e de oportunidades laborais por conta allea propiciando o emparellamento entre as ofertas e os perfís dos usuarios do programa.  Colaborar na intermediación laboral, informando e xestionando ofertas de emprego axustadas a cada participante.  Fomentar e captar oportunidades de emprego por conta propia e impulsar o xurdimento de iniciativas dentro dos colectivos. Apoiar o proceso de constitución da empresa, definición do modelo de negocio, a elaboración do plan de empresa e posta en marcha.  Contribuír á consecución dos obxectivos de inserción previstos no proxecto.  Elaboración de informes e documentación necesaria para o desenvolvemento e xustificación das accións do programa e do expediente.2. Requisitos dos aspirantes. Serán requisitos dos aspirantes a esta contratación: 1. Ter cumpridos os 16 anos de idade e non exceder, no seu caso, da idade máxima de xubilación forzosa 2. Ter a nacionalidade española, ser nacional da Unión Europea ou dun país con tratado internacional, segundo o que dispón o Estatuto Básico do Empregado Público 3. Posuír a capacidade funcional para o desenvolvemento das tarefas.4. Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional ou doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado, nos mesmos termos o acceso ao emprego público.5. Estar en posesión do CELGA 4, perfeccionamento ou equivalente, ou en condicións de obtelo antes do remate do prazo de presentación de instancias.6. Titulación académica: Estar en posesión do título de Ddo., Ldo., ou Grao nalgunha das seguintes: Graduado Social, Ciencias do Traballo, Dereito, Económicas Empresariais, ADE, Psicoloxía, Pedagoxía, Psicopedagoxía, Socioloxía.3. Presentación de solicitudes. As instancias serán dirixidas ao alcalde, nun modelo que se facilitará no rexistro xeral do concello, na que se fará constar que se reúnen todos e cada un dos requisitos establecidos na base 3 desta convocatoria, no prazo de cinco días hábiles dende a publicación destas bases no BOP e na páxina web. A instancia acompañarase de: * A fotocopia co DNI. * A fotocopia do documento que acredita a titulación mínima esixida ou equivalente. * A fotocopia do Celga 4 ou certificado de iniciación e perfeccionamento (no seu caso). * O informe médico (este poderá presentarse no momento de presentación de instancia con resto da documentación ou obrigatoriamente, antes do nomeamento unha vez rematado o proceso, e sempre que o aspirante sexa un dos seleccionados) * A documentación que desexe o aspirante que sexa baremada aos efectos do concurso. * O xustificante do pagamento da taxa por dereito de exame que será de 22 euros que poderá ser efectuada en calquera das seguintes contas: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4.º da Ordenanza fiscal n.º 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). O resto das actuacións derivadas desde proceso serán publicadas sóamente na páxina web do Concello da Laracha. Estas solicitudes presentaranse no citado rexistro, os días laborais de 8.30 a 13.30 horas. Tamén se poderán presentar na forma que determina o artigo 16.4 Lei 39/2015, do procedemento administrativo común. Neste caso, os/as aspirantes deberán comunicalo mediante fax no mesmo prazo que o de presentación de instancias. Necesariamente, xunto coa solicitude para tomar parte no proceso selectivo, os/as aspirantes deberán achegar a fotocopia do DNI, a relación dos méritos que aleguen para a súa avaliación na fase do concurso, que se acompañará da documentación orixinal (ou fotocopias autentificadas) acreditativa destes, pois non se terán en conta nin serán avaliados os méritos que non estean acreditados na forma indicada.4. Tribunal cualificador das probas.1. O tribunal cualificador designado pola alcaldía, estará integrado polos seguintes membros: Presidenta: a secretaria do Concello ou en quen delegue. Secretaria (con voz e sen voto): funcionario/a do Concello. Vogais: Tres funcionarios/as ou persoal laboral fixo do concello da Laracha ou de outra administración. A composición do tribunal farase pública na mesma resolución do alcalde que aproba a listaxe definitiva aspirantes admitidos/as e excluídos/as.2. O tribunal non poderá constituirse, nin actuar sen a presencia, cando menos, de tres dos seus membros, titulares ou suplentes, indistintamente. En todo caso será precisa a do presidente e do secretario do mesmo. De tódalas reunións que faga o tribunal o secretario redactará acta.3. Os membros do tribunal absteranse de intervir e comunicarano á autoridade convocante cando concorra algunha das circunstancias prevista no artigo 23 de Lei 40/2015 do Réxime común das administración públicas. Os aspirantes poderán recusar ós membros do tribunal cando concorran aquelas cincunstancias.4. O tribunal resolverá todas as dúbidas que xurdan na aplicación das presentes bases así como nos casos non previstos nelas.5. O tribunal non poderá aprobar nin declarar que superaron as probas un número superior de aspirantes ó de prazas convocadas, ainda que co resto de solicitantes non seleccionados se establecerá unha orde para cubri-las posibles vacantes que poideran producirse, respecto destas tres prazas como si é o caso de postos de idéntica categoría en programa de execución similares, neste último caso durante todo o 2019.6. O alcalde, vista a proposta do tribunal, procederá a nomear aos candidatos/as.5. Selección. Logo de que remate o prazo para presentar as instancias, o alcalde ditará a resolución na que aproba a listaxe provisional de admitidos/as e de excluídos/as, indicando as causas da súa exclusión. No caso de que non haxa ningún excluido a lista provisional poderá entenderse definitiva. Esa resolución publicarase no taboleiro de anuncios do concello. En caso de excluidos os/as aspirantes terán o prazo de 3 días hábiles para reclamar. Fase de oposición: Terá unha duración máxima de sesenta (90) minutos.1.ª proba (de carácter eliminatorio): Consistirá na realización dunha proba de capacitación relacionada có temarios anexo ás presentes bases: temario xeral e temario específico. Contido da proba: responder un cuestionario tipo test de trinta (50) preguntas, relativas ao temario. As preguntas acertadas valoraranse en 1 punto. As falladas descontarán 0.33 puntos e as non contestadas non se valorarán. A puntuación será de 1 a 50 puntos, e será necesario acadar un mínimo de 25 puntos para superalo. As persoas non aprobadas resultarán eliminadas.2.ª proba: coñecemento do idioma galego. De ser precisa súa realización. A proba consistirá nunha tradución en ambos os dous sentidos. Cualificación de apto/non apto. Terá carácter eliminatorio. Quedará exceptuado/a desta proba quen acredite estar en posesión do CELGA 4. Fase de concurso: Nesta fase avaliaranse os méritos alegados polos/as aspirantes no momento de presentar a súa instancia para tomar parte neste proceso selectivo, tendo en conta o seguinte baremo: Fase de Concurso (máximo 7,5 puntos) na que se valorarán os seguintes méritos: Servizos prestados: * Por servizos prestados por conta allea como Técnico en tarefas relacionadas cos ámbitos do emprego: programas integrados de emprego, de orientación laboral, prospección laboral, intermediación, emprendemento, axentes de emprego e outros de similar identidade sempre que se encadren nas políticas activas de emprego implantadas polas diferentes administracións públicas. * No caso de traballadores autónomos que prestasen este tipo de servizo deberán acreditar claramente coa documentaicón de alta IAE. facturas nas que consten os servizos prestados, ademáis de aportar o informe de vida laboral. – 0,10 puntos/mes completo, cando os servizos se prestasen para a administración pública. – 0,05 puntos/mes completo, cando os servizos se prestasen para empresa privada. Os servizos prestados acreditaranse mediante a certificación de servizos emitidos pola Administración Pública, ou ben mediante copia do correspondente contrato de traballo. En todo caso deberán ir acompañados do informe da vida laboral expedida pola Tesourería da Seguridade Social. Deberá quedar debidamente acreditado o posto de traballo concreto e as funcións desempeñadas. No caso que a relación fora funcionarial, poderán acreditarse mediante certificación de servizos prestados pola secretaria municipal ou polo Servizo de Persoal acompañado de resolución de nomeamento e toma de posesión Naqueles casos nos que da documentación anterior non se deduzca claramente as funcións desempeñadas, o aspirante poderá aportar a maiores, un certificado de empresa ou da administración pública correspondente no que se reflictan as función realizadas. A documentación acreditativa dos servizos realizados deberá achegarse antes do remate do prazo de presentación de solicitude, a documentación que se presente fora deste prazo será considerada achega de nova documentación fora de prazo e non se terá en conta. Soamente será baremada a fase de concurso daqueles aspirantes que tiveran superado a fase de oposición.6. Procedemento de selección. Rematada a cualificación dos aspirantes, o tribunal cualificador publicará no taboleiro de anuncios do concello e na web municipal a relación de todos os aspirantes coa puntuación final (que estará determinada pola suma dos puntos obtidos na fase do oposición +concurso). O tribunal elevará a correspondente proposta de contratación a favor dos/as aspirantes que obtiveran a puntuación total máis alta. No caso de empate na puntuación final, primará quen teña mais nota no examen. De persistir, resolverase ao chou.7. Presentación de documentos. Cada unha/un das/dos aspirantes propostos presentarán na Secretaría do concello, no prazo de tres días naturais (contados a partir da publicación do resultado de selección), os documentos que acrediten que cumpren todos e cada un dos requisitos esixidos na base 3.ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza mayor, algún ou algunha dos/das aspirantes propostos/as non presentara a súa documentación ou non acreditara reunir os requisitos esixidos, non se poderá proceder ó seu nomeamento, e quedarán anuladas todas as súas actuacións, sen prexuízo das responsabilidades en que pudiera incorrer por falsidade na instancia ou na documentación presentada para tomar parte neste proceso selectivo.8. Nomeamento e toma de posesión. Unha vez presentada a documentación á que se refire o apartado anterior, o órgano competente da corporación procederá a nomear aos aspirantes propostos/as polo tribunal cualificador, e será nula a contratación de quen estea incurso en causas de incapacidade específica conforme á normativa vixente. Nomeados os aspirantes, deben tomar posesión do posto no prazo máximo de 20 días. Mentes non se produza a acta de toma de posesión e non se incorporen ao posto de traballo, as/os aspirantes non terán dereito a percepción económica de ninguna clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable 9. Aprobación da Bolsa/Lista e xestión dos chamamentos. Unha vez aprobada por resolución da Alcaldía, expoñeranse no taboleiro de anuncios do concello e na páxina web municipal. As persoas aspirantes excluídas e as que non figuren na lista, disporán dun prazo de 5 días hábiles a contar dende o seguinte da publicación da lista, para emendar o defecto/s que motivase a súa exclusión. Transcorridos os 5 días, si a emenda de defectos provocase a modificación das listas, publicarase unha nova resolución polos medios indicados con anterioridade. Contra a resolución aprobatoria da lista, que esgotará a vía administrativa, poderá interpoñerse recurso contencioso-administrativo, segundo o disposto na normativa vixente. Producida algunha das situacións de necesidade de persoal especificadas na base 5.5 procederase ao chamamento da persoa que, segundo a orde de prelación que figura na lista previa, lle corresponda ser chamado. O chamamento poderase facer telefónicamente ou vía correo electrónico, en supostos de urxencia, cando se trate da cobertura dun posto de traballo cuxa non cobertura puidese orixinar graves prexuízos no funcionamento e/ou prestación do servizo público. Para poder ser citadas mediante o chamamento telefónico, as persoas interesadas deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8.00 horas e as 15.00 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demais supostos o chamamento efectuarase por medio de correo electrónico ou calquera outro medio que permita ter constancia da súa recepción polo/a interesado/a. As persoas que sendo chamadas para facer efectivo o nomeamento, non se presentasen no prazo de 48 horas ou renunciasen ó mesmo, perderán os seus dereitos, sendo excluídas da lista, agás casos de forza maior debidamente acreditados e apreciados libremente polo Concello. Se a persoa aspirante chamada non puidera ser nomeada por causa xustificada, discrecionalmente apreciada, conservará a súa orde de prelación na lista; en caso contrario, será excluída da mesma. Se calquera dos integrantes da lista renunciara a formar parte da mesma, ou unha vez nomeado renunciara, fora separado do servizo por sanción disciplinaria e/ou por despido declarado procedente, será excluído da lista. As persoas integrantes da lista non perderán a súa orde de prelación nas mesmas ata a confección das seguintes listas, agás cando presten servizos derivados dun chamamento polo tempo dun ano, de tal maneira que se o nomeamento ou nomeamentos para o que son chamados, de xeito único ou no seu conxunto, teñen unha duración inferior a ese período retornarán ao posto que ocupaban na orde de prelación da lista no momento de ser chamados. Superado ese período de prestación de servizos o/a interesado/a pasará a ocupar o último lugar na lista. A lista terán unha vixencia ata o 31.12.2019 máximo contados dende a súa publicación no Boletín Oficial da Provincia.10. Normas finais.1. Para todo o que non está previsto nestas bases ou para o que as contradigan, será de aplicación suletoria o establecido na Lei reguladora das bases do réxime local, na Lei de administración local de Galicia, no Real decreto 896/1991, no Real decreto 364/1995, e na demais lexislación vixente que sexa de aplicación.2. Todos os actos administrativos derivados desta convocatoria, así como da actuación do tribunal, poderán ser impugnados polos/as intersados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións suspenderá a continuación do proceso selectivo, agás que así o decida o órgano que o convoca este.3. Contra estas bases e contra a resolución que as aproba, que pon fin á vía administrativa, poderase interpor o recurso contencioso-administrativo ante o Xulgado Contencioso-Administrativo da Coruña, no prazo de dous meses (contados dende o día seguinte ao da publicación na convocatoria). Con carácter potestativo e previo, poderá interponer o recurso de reposición no pazo de un mes (contado dende o día seguinte ao da publicación da convocatoria). Neste caso, non se poderá interponer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Todo isto sen prexuízo de que poida exercitar calquera outro que considere procedente. O tribunal queda facultado para resolver tódalas dúbidas que xurdan na aplicación das presentes bases, así como nos casos non previstos polas mesmas. ANEXO I CONVOCATORIA DUN PROCESO SELECTIVO PARA A CONVOCATORIA DE 3 ORIENTADORES/AS - PROSPECTORES/AS LABORAIS Datos persoais Primeiro apelido: Segundo apelido: Nome: DNI: Data de nacemento: Teléfono: Enderezo: Concello: Provincia: O/a abaixo asinante, solicita ser admitido/a no proceso selectivo a que se refire a presente instancia, para o que declara: Que posúe todos os requisitos que se esixen para o ingreso na función pública e máis concretamente na base segunda da convocatoria, comprometéndose a achegalos no caso de ser seleccionado/a. Que está exento de realizar a proba de galego (só no caso de estar en posesión do CELGA 4 ou ter superado o curso de perfeccionamento en lingua galega ou nivel equivalente). Que manifesta coñecer as bases da convocatoria e acéptaas na súa integridade. Que acepta as notificacións a través de mensaxe electrónica, o telefono xa indicado ou o n.º: Que acepta os chamamentos telefónicos, ao telefono xa indicado ou ao n.º: Na Laracha, (Sinatura) SR. ALCALDE-PRESIDENTE DO CONCELLO DA LARACHA ANEXO II TEMAS XERAIS Tema 1. A Constitución Española de 1978. Principios xerais e estrutura. Dereitos fundamentais e liberdades públicas. Tema 2. O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente. Tema 3. A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 4. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. Tema 5. O procedemento administrativo: iniciación, ordenación, instrución e terminación. Tema 6. Finalización do procedemento: a obriga de resolver. O silencio administrativo. Tema 7. Os recursos administrativos. Conceptos e clases, requisitos xerais. Os recursos ordinarios. Tema 8. O municipio. Elementos. Territorio e poboación. Tema 9. A organización municipal. Funcionamento dos órganos colexiados locais. Competencias municipais Tema 10. A Lei 5/ 2015, do 29 de abril, do Estatuto básico do empregado público. Clases de funcionarios. Situacións administrativas. Réxime disciplinario. Tema 11. Dereitos e deberes do funcionariado local. Código de conduta dos empregados públicos. Réxime de incompatibilidades. Tema 12. O Orzamento xeral das Entidades Locais. Elaboración e aprobación. Referencia ás Bases de execución do orzamento. Tema 13. Calidade dos datos. Dereito de información na recollida de datos, consentimento do afectado, datos especialmente protexidos, dereito de rectificación e cancelación na normativa de protección de datos de carácter persoal ( Regulamento europeo 2016/679) TEMAS ESPECÍFICOS Tema 1. O Servizo Público de Emprego de Galicia. Estrutura e función. Tema 2. O Servizo Público de Emprego Estatal (S. E. P. E). Prestacións e subsidios. Tema 3. Orde de 31 de maio de 2018, pola que se establecen as bases reguladoras para a concesión de subvencións para a posta en práctica de programas integrados de emprego de Galicia. Tema 4. Prospección do mercado laboral. Fontes e técnicas para a captación de ofertas. Tema 5. A entrevista de selección. O itinerario personalizado na inserción laboral. Tema 6. O deseño, a elaboración e a realización de itinerarios individuais e personalizados de emprego ás persoas desempregadas (IPI). Tema 7. O proceso de selección de persoal, técnicas e instrumentos. Intermediación entre as ofertas e as demandas de emprego. A Laracha, 19 de novembro de 2018. O alcalde José Manuel López Varela